## El secretari autonòmic d’Educació destaca el compromís de Conselleria per garantir igualtat d’oportunitats per a tots

*** S’ha inaugurat un projecte de senyalització d’accessibilitat cognitiva en el CEIP Jaume I de Catarroja**

El secretari autonòmic d’Educació, Daniel Mcevoy, ha assenyalat que des de la Conselleria d’Educació “tenim el compromís d’oferir la millor resposta a la diversitat, així com garantir les condicions d’igualtat d’oportunitats per a tots. Per este motiu tenim una direcció general dedicada exclusivament a la inclusió i la innovació”.

Daniel Mcevoy; la directora general d’Innovació i Inclusió Educativa, Xaro Escrig, i la directora general de Persones amb Discapacitat, Bárbara Congost, han assistit este divendres a la inauguració del projecte de senyalització d’accessibilitat cognitiva en el CEIP Jaume I de Catarroja. Este projecte pertany al Centre Espanyol d’Accessibilitat Cognitiva (CEACOG).

“Este programa suposa un avanç cap a la inclusió real de les persones amb discapacitat, fa que este col·legi es convertisca en un model per a altres centres educatius i en una mostra del paper fonamental que té l’entorn educatiu en la transformació i el progrés de la societat”, ha afegit el secretari autonòmic.

L’objectiu d’este projecte és millorar la comprensió dels espais, ajudant a entendre com moure’s per estos, com identificar-los, com desplaçar-se i com orientar-se sense trencar la cadena d’accessibilitat.

Fecha: 11/10/2024